Zono de la Amoraj asteroidoj (verde)
La **Amoraj asteroidoj** estas klaso da marsrenkontaj kaj terrenkontaj asteroidoj, nomitaj laŭ 1221 Amoro. Ili tanĝas la orbiton de Tero sed ne trairas ĝin. Plejparto el la amoraj trairas la orbiton de Marso, kaj eblas, ke ambaŭ naturaj satelitoj de Marso, Fobo kaj Dejmo estus kaptitaj amoraj asteroidoj.

Plej konata amora asteroido estas 433 Eroso, unua asteroido sur kiu surteriĝis kosmosondilo (NEAR Shoemaker, 12-an de februaro 2001).

Difino
------

Estas tri ĝeneralaj kriterioj, laŭ kiuj asteroido povas esti klasifikata kiel amoran asteroidon

1. La asteroido proksimiĝu de Tero je 0,3 AU (ĉ 45 milionoj de km).
2. La asteroida orbito restu ekstera al la tera orbito;
3. La asteroida orbito ne trairu la teran orbiton, tie estas ĝia perihelio restu pli granda ol 1 AU (ĉ 150 milionoj de km).

Tiuj tri kriteroj estas resumitaj al: "Se asteroido havas perihelion inter 1,000 kaj 1,300 AU, ĝi estas klasifikata kiel amora asteroido, senrigarde pri ĝia granda duonakso, discentrecon , afelio, fizikaj aŭ kemiaj ecoj, aneco al familio, orbita stabileco aŭ deveno".

Subklasoj
---------

Pli ol 1200 amorajn asteroidojn oni nun konas. malpli ol 200 estas numerotitaj, ĉ 60 estas nomitaj. Ili estas dividitaj en 4 sub-klasoj, laŭ iliaj granda duonakso.

### Amora I

Asteroidoj kun granda duonakso inter 1,000 kaj 1,523 AU: tie estas inter la orbitoj de Tero kaj Marso.
Ili havas malpli grandan discentreco ol tiu de la anoj de la aliaj sub-klasoj.

Malpli ol 20% el la amoraj asteroidoj estas en tiu subklaso.

### Amora II

Asteroidoj kun granda duonakso inter 1,523 kaj 2,12 AU: tie estas inter la orbito Marso kaj la meza asteroida zono. Ili havas mezan discentrecon kaj ĉiuj estas marsrenkontaj asteroidoj

Ĉirkaŭ unu triono el la amoraj asteroidoj estas en tiu subklaso.

### Amora III

Asteroidoj kun granda duonakso inter 2,12 kaj 3,57 AU : ili do estas asteroidoj de la asteroida zono kies granda discentreco (0,4 al 0,6) permesas proksimiĝi al Tero. Tiu granda discentreco kondukas ilin trans la asteroida zono. Iuj, kiel 5370 Taraniso estas jupiterrenkontaj asteroidoj.

Estante asteroidoj de la ĉefa asteroida zono, pluraj anoj de tiu sub-klaso entas anoj de grupoj de la ĉefa zono, ekzemple 887 Alindo, kiu donas sian nomon al la Alinda familio.

Preskaŭ duono el la amoraj asteroidoj estas en tiu subklaso.

### Amora IV

Nur kelkaj asteroidoj de tiu subkalso estas konataj. Iliaj grandaj duonaksoj superas 3,57 AU kaj ili havas grandan discentrecon : 0,65 al 0,75. La ununura numerotita astroido Amora IV estas 3552 Don Kiĥoto.

Potence danĝeraj asteroidoj
---------------------------

Plejparto el la potence danĝeraj asteroidoj (PDA) estas aŭ Atonaj asteroidoj, aŭ Apolonaj asteroidoj. Tamen, unu dekono el la PDA estas Amoraj asteroidoj. Por esti rigardita kiel danĝera, objekto devas proksimiĝi al 0,05 AU (ĉ 7,5 milionoj de km) de Tero kaj esti "sufiĉe granda" por esti minacanta.

Kvindeko da Amoraj asteroidoj estas potence danĝeraj, inter kiuj 2061 Anza, 3908 Nikso kaj 3671 Dionizo

Listo
-----

| Kelkaj nomitaj Amoraj asteroidoj |
| --- |
| 
433 Eros
719 Albert
887 Alinda
1036 Ganymed
1221 Amor
1580 Betulia
1627 Ivar
1915 Quetzálcoatl
1916 Boreas
1917 Cuyo
1943 Anteros
1980 Tezcatlipoca
2059 Baboquivari
2061 Anza
2202 Pele
2368 Beltrovata
2608 Seneca
3102 Krok
3122 Florence
3199 Nefertiti
3271 Ul
3288 Seleucus
3352 McAuliffe
3551 Verenia
3552 Don Quixote
3553 Mera
3671 Dionysus
3691 Bede
3757 Anagolay
3908 Nyx
3988 Huma
4055 Magellan
4401 Aditi
4487 Pocahontas
4503 Cleobulus
4587 Rees
4947 Ninkasi
4954 Eric
4957 Brucemurray
5324 Lyapunov
5332 Davidaguilar
5370 Taranis
5620 Jasonwheeler
5653 Camarillo
5751 Zao
5797 Bivoj
5863 Tara
5869 Tanith
5879 Almeria
6050 Miwablock
6456 Golombek
6569 Ondaatje
7088 Ishtar
7336 Saunders
7358 Oze
7480 Norwan
8013 Gordonmoore
8034 Akka
8709 Kadlu
9172 Abhramu
9950 ESA
11284 Belenus
13553 Masaakikoyama
15817 Lucianotesi
16912 Rhiannon
18106 Blume
20460 Robwhiteley
21088 Chelyabinsk
65803 Didymos
96189 Pygmalion
154991 Vinciguerra
162011 Konnohmaru
164215 Doloreshill
189011 Ogmios
452307 Manawydan
481984 Cernunnos
 |

Vidu ankaŭ
----------

* Atona asteroido
* Apolona asteroido

Eksteraj ligiloj
----------------

* angle Listo de la Amoraj asteroidoj, el "Minor Planet Center"